Stor arbejdsmængde og tidspres bliver en problemstilling, når der er for få kolleger til at løfte opgavemængden. Dvs. at I arbejder i højt tempo, uden pauser og/eller i mange timer. Arbejdstilsynet har lavet en vejledning, der kan hjælpe arbejdsmiljørepræsentanten og ledelsen med at vurdere om der er risiko for at medarbejdernes arbejdsmiljø er presset på grund af arbejdsmængden. Man kan blandt andet holde øje med om: - Der er vigtige opgaver, som ikke bliver udført. - Det fastsatte service- eller kvalitetsniveau bliver ikke overholdt. - Der sker fejl i arbejdet. - Der er kritik af det udførte arbejde fra ledelse eller kollegaer. - Der er kritik eller klager over det udførte arbejde fra borgere, pårørende eller samarbejdspartnere. - Der er ansatte, som i perioder ikke har tid til at holde pauser. - Der er ansatte, som i perioder arbejder mange timer., - har mer-/overarbejde og/eller ekstravagter. - Der er højt sygefravær eller høj personaleomsætning. Læs den fulde vejledning på Arbejdstilsynet hjemmeside